ป่าซีกา

ป่าซีกา (อังกฤษ: Ziika Forest, Zika Forest, ออกเสียง: /ˈziːkə/) เป็นป่าเขตร้อนใกล้เอ็นเท็บเบ ประเทศยูกันดา ในภาษาลูกันดา ซีกา แปลว่า "รก" เนื่องจากเป็นทรัพย์สินของสถาบันวิจัยไวรัสยูกันดา (ยูวีอาร์ไอ) แห่งเอ็นเท็บเบ บริเวณนี้จึงถูกสงวนไว้สำหรับการวิจัยทางวิทยาศาสตร์เท่านั้น ป่าซีกากินพื้นที่ประมาณ 25 เฮกตาร์ (62 เอเคอร์) ถัดจากบึงของอ่าวไวยา ปากทางของทะเลสาบวิกตอเรีย ป่านี้มีความเหมาะสมสำหรับการวิจัยยุงเนื่องจากเข้าถึงได้ง่ายและมีระบบนิเวศหลากหลาย ยูวีอาร์ไอรายงานว่าพื้นที่วิจัยในป่ามีขนาดประมาณ 12 เฮกตาร์ (30 เอเคอร์) คำว่า ซีกา กลายเป็นที่โด่งดังจากไวรัสซิกา ซึ่งทำให้เกิดการระบาดทั่วโลกตั้งแต่ ค.ศ. 2007 เป็นต้นมา นอกจากนี้ ผีเสื้อกลางคืนชนิด Sidisca zika และ Milocera zika ก็ตั้งชื่อตามชื่อป่านี้ด้วย อ้างอิง แหล่งข้อมูลอื่น Zika Forest in Entebbe, Uganda CNN – Zika virus origin